rejauldu/bengali-wikipedia huggingface dataset:
সুনয়নী দেবী (১৮ই জুন ১৮৭৫-২৩শে ফেব্রুয়ারি ১৯৬২) একজন খ্যাতিমান ভারতীয় বাঙালি চিত্রশিল্পী। সুনয়নী দেবী জন্ম গ্রহণ করেন কলকাতা তথা ভারতের সম্ভ্রান্ত ঠাকুর পরিবারে। তিনি স্বশিক্ষিত শিল্পী, কোন প্রথাগত প্রশিক্ষণ তিনি নেননি কারো থেকেই। বরং, তার শিল্পী ভাইদের যথা অবনীন্দ্রনাথ, জ্ঞানেন্দ্রনাথ ও সমরেন্দ্রনাথ ঠাকুরের থেকে অনুপ্রাণিত হয়ে তিনি ছবি আঁকা শুরু করেন ৩০ বছর বয়সে।তার আঁকা কয়েকটি বিখ্যাত ছবি হলো 'মা যশোদা', 'নেপথ্যে', 'বাউল' । তার বিবাহ হয় রাজা রামমোহন রায়ের নাতি রজনীমোহন চট্টোপাধ্যায়র সঙ্গে মাত্র ১২ বছর বয়সে।  জন্ম ও পরিবার  ১৮৭৫ সালের ১৮ই জুন সুনয়নী দেবী ভারতের সম্ভ্রান্ত ঠাকুর পরিবারের গুণেন্দ্রনাথ ঠাকুর ও সৌদামিনী দেবীর ঘরে জন্মগ্রহণ করেন। গুণেন্দ্রনাথ ঠাকুরের ছিলেন প্রিন্স দ্বারকানাথ ঠাকুরের প্রপৌত্র এবং মহর্ষি দেবেন্দ্রনাথ ঠাকুরের তৃতীয় ভ্রাতা গিরীন্দ্রনাথ ঠাকুরের কনিষ্ঠ পুত্র। সে দিক থেকে কবিগুরু রবীন্দ্রনাথ ঠাকুর তার পিতৃব্য ছিলেন। বারো বছর বয়সে রজনীমোহন চট্টোপাধ্যায়ের সঙ্গে তিনি বিবাহ সূত্রে আবদ্ধ হন। চিত্রশিল্প বা শিল্পের যে কোন আঙ্গিকেই  তার কোন প্রথাগত শিক্ষা না থাকা সত্ত্বেও তিনি একজন নারী হিসেবে যে শিল্প ক্ষেত্রে তার কাজ সুসম্পাদিত করেন সে তথ্য পার্থ মিত্রের বই 'দ্য ট্রায়াম্ফ অফ মর্ডানিজম্ : ইন্ডিয়া'জ্ আর্টিস্ট অ্যান্ড দ্য অ্যাভান্ট্ গ্রেড' (১৯২২-১৯৪৭) থেকে জানতে পারি।  চিত্র শৈলী এবং বিষয় 'বেঙ্গল আর্ট স্কুল' এর একজন প্রকৃত প্রাচীন চিত্রশিল্পী হওয়ার অনুপ্রেরণায় তিনি লোক পট আঁকেন যা ঠাকুর বাড়ির মহিলাদের মধ্যে খুবই প্রচলিত ও গৃহস্থালিসংক্রান্ত বিষয় ছিল।  দেবীর প্রদর্শনীর মধ্যে রয়েছে:[8]  1908, 10, 12 প্রদর্শনী, ইন্ডিয়ান সোসাইটি অফ ওরিয়েন্টাল আর্ট, কলকাতা  1911 ইউনাইটেড প্রভিন্স এক্সএইচবি। ইন্ডিয়ান সোসাইটি অফ ওরিয়েন্টাল আর্ট, এলাহাবাদ দ্বারা সংগঠিত  1911 ফেস্টিভ্যাল অফ এম্পায়ার, ইন্ডিয়ান সোসাইটি অফ ওরিয়েন্টাল আর্ট জর্জ পঞ্চম এর রাজ্যাভিষেকের জন্য আয়োজিত, ক্রিস্টাল প্যালেস, লন্ডন  1924 ভ্রমণ প্রদর্শনী। ইন্ডিয়ান সোসাইটি অফ ওরিয়েন্টাল আর্ট এবং আমেরিকান ফেডারেশন অফ আর্ট, USA দ্বারা আয়োজিত  2004 ম্যানিফেস্টেশন II, দিল্লি আর্ট গ্যালারি, জাহাঙ্গীর আর্ট গ্যালারি, মুম্বাই এবং দিল্লি আর্ট গ্যালারি, নতুন দিল্লি দ্বারা সংগঠিত[9]  2011 সামার মরুদ্যান, চিত্রকূট আর্ট গ্যালারী দ্বারা সংগঠিত,  চিত্র ও সংগ্রহ  তাঁর আঁকা কয়েকটি বিখ্যাত ছবি হলো 'মা যশোদা', 'নেপথ্যে', 'বাউল'।  সুনয়নী দেবীর আঁকা অনেক যাদুঘরের সংগ্রহের অংশ, যার মধ্যে রয়েছে:  •  ভারতীয় জাদুঘর কলকাতা  •  ন্যাশনাল গ্যালারি অফ মডার্ন আর্ট, ব্যাঙ্গালোর  •  ন্যাশনাল গ্যালারি অফ মডার্ন আর্ট, নতুন দিল্লি  •  ন্যাশনাল আর্ট গ্যালারি, চেন্নাই  •  শ্রী চিত্র আর্ট গ্যালারি, তিরুবনন্তপুরম  •  জগনমোহন প্রাসাদ, মহীশূর  •  লখনউ বিশ্ববিদ্যালয়  •  রবীন্দ্র ভারতী বিশ্ববিদ্যালয় যাদুঘর, কলকাতা  •  অ্যাকাডেমি অফ ফাইন আর্টস, কলকাতা   তথ্যসূত্র   বিষয়শ্রেণী:ভারতীয় চিত্রশিল্পী বিষয়শ্রেণী:বাঙালি শিল্পী বিষয়শ্রেণী:১৮৭৫-এ জন্ম বিষয়শ্রেণী:১৯৬২-এ মৃত্যু বিষয়শ্রেণী:পশ্চিমবঙ্গের চিত্রশিল্পী বিষয়শ্রেণী:ভারতীয় নারী চিত্রশিল্পী বিষয়শ্রেণী:কলকাতার শিল্পী বিষয়শ্রেণী:ঠাকুর পরিবার বিষয়শ্রেণী:বাংলার নবজাগরণ বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:পশ্চিমবঙ্গের নারী শিল্পী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:বাঙালি হিন্দু
ভারতের কয়েকটি গ্রামে গ্রিদা নৃত্য পরিবেশিত হয়।  যখন রবি শস্য প্রস্তুত হয়, গ্রামবাসীরা একত্রিত হয় এবং তাদের কঠোর পরিশ্রম উদযাপন করতে গ্রিদা নৃত্য পরিবেশন করে, অনুষ্ঠানটি সকাল থেকে সন্ধ্যা পর্যন্ত চলতে থাকে।  গ্রিদা নৃত্য ভারতের মধ্যপ্রদেশ জেলার লোকসংস্কৃতির অন্তর্ভুক্ত একটি লোকনৃত্য।  ইতিহাস এই নৃত্যশৈলীর উৎপত্তি সম্বন্ধে একমাত্র তথ্য পাওয়া যায় যে, মধ্যপ্রদেশ রাজ্যে রবি শস্যের ফসল কাটার ঋতু (অর্থাৎ শীতকালে) উদযাপন করার জন্য এই নৃত্যশৈলীর উদ্ভব হয়েছিল।  গ্রিদা নৃত্যের পরিধান যেহেতু এই লোকনৃত্যটি পুরুষ এবং মহিলা উভয়ের দ্বারাই পরিবেশিত হয়, তাই পরিধানের পোশাক লিঙ্গ অনুসারে পরিবর্তিত হয়।  পুরুষ নর্তকরা তাদের মস্তকে ময়ূরের পালক এবং অন্যান্য অলঙ্কার দিয়ে সজ্জিত পাগড়ি ধারণ করেন। পাগড়িটি হয় মসলিন অথবা সিল্ক দিয়ে তৈরি হয়। সিল্কের পাগড়ি একটি বিশেষ অনুষ্ঠানের একটি অংশ, সাধারন গ্রিদা পরিবেশনে তারা এগুলি পরিধান করেন না। তাদের পরনে হাঁটু পর্যন্ত ধুতি এবং একটি শার্ট থাকে। পুরুষ নৃত্যশিল্পীরাও ঐতিহ্যবাহী গয়না পরেন। তারা রৌপ্য বা সোনার তৈরি চুড়ি, গলার হার এবং নুপুর পরেন। এছাড়াও, পুরুষ অভিনয়কারীর ডান হাতে একটি বস্তু এবং বাম হাতে একটি রুমাল বা ময়ূরের পালক থাকে।  মহিলা নর্তকীরা একটি হাঁটুর দৈর্ঘ্যের শাড়ি পরেন এবং তাদের চুল পাম এবং অন্যান্য পাতা দিয়ে সজ্জিত থাকে। এর সাথে তারা বিভিন্ন অলঙ্কার পরেন; যেমন গলায় রৌপ্য নির্মিত হার, সোনা বা প্রবাল দিয়ে বানানো গয়না, "হাঁসুলি" নামক একটি রূপার অলঙ্কার, রূপার কানের দুল, রূপার চুড়ি, পায়ের নুপুর এবং "বহুন্তা" নামে পরিচিত একটি বাজুবন্ধ। মহিলা অভিনয়শিল্পীর ডান হাতে একটি থিস্কি বা একটি তালি এবং বাম হাতে রঙিন রুমাল ধরা থাকেন।  নৃত্য পরিবেশনা গ্রিদা নৃত্য পরিবেশনা তিনটি পর্বে বিভক্ত,  সেলা- এই পর্বে ধীর এবং সংযত পদচালনার মাধ্যমে নৃত্য পরিবেশিত হয়। সেললারকি- এই পর্বে পদচালনা তুলনামূলকভাবে দ্রুত এবং সংক্ষিপ্ত হয়। সেলভাদোনি- এই ধাপে নৃত্যশিল্পীদের পায়ের কাজ অত্যন্ত দ্রুত ও বাঁধাবিহীন হয় এবং নৃত্য পরিবেশন করার সময় তাদের পুরো শরীর গতিশীল হয়।  গ্রিদার তৃতীয় পর্বে নর্তক ও নর্তকীরা উদ্যমী হয়ে ওঠে এবং তারা শক্তিশালী পা ও হাতের নড়াচড়া দিয়ে নাচ শুরু করে।   তথ্যসূত্র   বিষয়শ্রেণী:মধ্যপ্রদেশের সংস্কৃতি বিষয়শ্রেণী:ভারতের নৃত্য বিষয়শ্রেণী:অপর্যালোচিত অনুবাদসহ পাতা
জার্মেইন জে চার্লস লসন (; জন্ম: ১৩ জানুয়ারি, ১৯৮২) জামাইকায় জন্মগ্রহণকারী পেশাদার ওয়েস্ট ইন্ডিয়ান আন্তর্জাতিক ক্রিকেটার। ২০০০-এর দশকের শুরুতে ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। চতুর্থ ওয়েস্ট ইন্ডিয়ান হিসেবে টেস্টে হ্যাট্রিক করার বিরল কীর্তি গড়েন জার্মেইন লসন। পরবর্তীতে মার্কিন যুক্তরাষ্ট্রে চলে যান ও বিশ্ব ক্রিকেট লীগ তৃতীয় বিভাগ প্রতিযোগিতায় মার্কিন দলের পক্ষে খেলেন।   খেলোয়াড়ী জীবন  ফাস্ট বোলার হিসেবে তিনি ৯০ মাইলেরও অধিক গতিবেগে বোলিংয়ে পারদর্শীতা দেখান। তন্মধ্যে, নিজস্ব তৃতীয় টেস্টে বাংলাদেশের বিপক্ষে তিন রানের বিনিময়ে ছয়-ছয়টি উইকেট দখল করেছিলেন। ২০০৩-০৪ মৌসুমে অস্ট্রেলিয়ার বিপক্ষে হ্যাট্রিক করেন। ব্রেট লি, স্টুয়ার্ট ম্যাকগিল ও জাস্টিন ল্যাঙ্গার তার শিকারে পরিণত হয়েছিলেন। ঐ খেলায় তার বোলিং পরিসংখ্যান ছিল ৭/৭৮। এরফলে সিরিজের চূড়ান্ত টেস্টে দলের বিজয়ে ভূমিকা রাখেন।   নিষেধাজ্ঞা  কিন্তু, ১১ মে, ২০০৩ তারিখে আন্তর্জাতিক ক্রিকেট কাউন্সিল কর্তৃপক্ষ তার বোলিং সন্দেহজনক হিসেবে আখ্যায়িত করে। এরপর ২০০৪ সালের মাঝামাঝি সময়ে পুনরায় টেস্ট ক্রিকেটে প্রত্যাবর্তন করেন লসন। আঘাতজনিত কারণে ও জুলাই, ২০০৫ সালে পুনরায় তার বোলিং সন্দেহজনক হিসেবে চিহ্নিত করা হয়। পরবর্তীকালে অবশ্য তার উপর থেকে নিষেধাজ্ঞা প্রত্যাহার করে নেয়া হয়।   দল পরিবর্তন  ২০০৭ মৌসুমের গ্রীষ্মে পেশাদার রিবলসডডেল লীগে গ্রেট হারউড ক্রিকেট ক্লাবে যোগ দেন। ২৯ ফেব্রুয়ারি, ২০০৮ তারিখে লিচেস্টারশায়ার দলের পক্ষে কোলপ্যাক ক্রিকেটার হিসেবে যোগ দিচ্ছেন বলে জানানো হয়। ২০১০ সালে মার্কিন যুক্তরাষ্ট্রে চলে যান ও ২০১৪ সালে দলের পক্ষে খেলার জন্য মনোনীত হন।   তথ্যসূত্র    আরও দেখুন   রজার হার্পার  ওয়েস্ট ইন্ডিজ ক্রিকেট দল  টেস্ট ক্রিকেটে হ্যাট্রিকের তালিকা  মার্কিন যুক্তরাষ্ট্র জাতীয় ক্রিকেট দল   বহিঃসংযোগ   বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজ বি দলের ক্রিকেটার বিষয়শ্রেণী:জ্যামাইকান ক্রিকেটার বিষয়শ্রেণী:জামাইকার ক্রিকেটার বিষয়শ্রেণী:টেস্ট ক্রিকেটে হ্যাট্রিক লাভকারী বিষয়শ্রেণী:মার্কিন ক্রিকেটার বিষয়শ্রেণী:লিচেস্টারশায়ারের ক্রিকেটার বিষয়শ্রেণী:একাধিক আন্তর্জাতিক দলে অংশগ্রহণকারী ক্রিকেটার বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
আলহাজ্ব রাশেদা বেগম হীরা বাংলাদেশ জাতীয়তাবাদী দল বিএনপির একজন রাজনীতিবিদ। তিনি জাতীয় সংসদের সংরক্ষিত নারী আসনের ৩৩৯ নং আসনে সংসদ সদস্য ছিলেন। তিনি এই সংরক্ষিত আসনে পর্যায়ক্রমে ৮ম ও ৯ম জাতীয় সংসদে নির্বাচিত হন।   জন্ম ও জীবন রাশেদা বেগম হীরার পৈতৃক বাড়ি চাঁদপুর জেলায় সদর উপজেলার আলগী গ্রামে।  শিক্ষাগত যোগ্যতা তিনি ১৯৮১ সালে চট্টগ্রাম বিশ্ববিদ্যালয় থেকে এমএ ও ১৯৯০ সালে রাজশাহী বিশ্ববিদ্যালয় থেকে এমফিল ডিগ্রি অর্জন করেন। বিশ্ববিদ্যালয়ে অধ্যয়নকালীন সময় ১৯৭৯ সাল থেকে বাংলাদেশ জাতীয়তাবাদী ছাত্রদলের রাজনীতির সাথে সম্পৃক্ততা হন।  কর্মজীবন রাশেদা বেগম হীরা একজন রাজনীতিবিদ। তিনি রাজনীতি ছাড়াও বিভিন্ন আন্তর্জাতিক সংস্থায় কাজ করেছেন। এরমধ্যে উল্লেখযোগ্য হচ্ছে, অঙ্ফাম, সেভ দ্য চিলড্রেন এবং ভিএসও। তিনি ভিএসওতে জেন্ডার বিশেষজ্ঞ হিসেবে গুরুত্বপূর্ণ পদে দায়িত্ব পালন করেন।  রাজনৈতিক জীবন তিনি বিএনপি-এর মনোনিত চাঁদপুর-৪ আসনের সংরক্ষিত মহিলা আসনের নির্বাচিত পরপর দুইবারের সংসদ সদস্য ছিলেন। তিনি বাংলাদেশ জাতীয়তাবাদী দলের (বিএনপির) কেন্দ্রীয় নির্বাহী কমিটির সদস্য, কেন্দ্রীয় মহিলা দলের চট্টগ্রামবিভাগীয় সাংগঠনিক সম্পাদক, জেলা বিএনপির সহ-সভাপতি এবং জাতীয়তাবাদী মহিলা দল চাঁদপুর জেলা শাখার সভানেত্রী। মূলত তিনি চট্টগ্রাম বিশ্ববিদ্যালয়ে পড়াকালীন সময়েই রাজনীতিতে প্রবেশ করেন। চট্টগ্রাম বিশ্ববিদ্যালয়ের সামসুন্নাহার হলের ভি.পি. ও জি.এস. পদে তিনি প্রতিদ্বন্দ্বিতা করেন। ছাত্রনেত্রী হিসেবে তিনি ১৯৮১ সালে প্রয়াত রাষ্ট্রপতি জিয়াউর রহমান ও বিএনপি চেয়ারপার্সন বেগম খালেদা জিয়ার সাথে রাষ্ট্রীয় সফরে নেপাল ভ্রমণ করেন এবং মেধাবী শিক্ষার্থী হিসেবে তিনি হিজবুল বাহার সফর ও বঙ্গভবনে আমন্ত্রিত হন।   রাজনৈতিক কর্মসূচি বাংলাদেশ জাতীয়তাবাদী দলের রাজনৈতিক কর্মসূচিতে তিনি অংশ নিয়ে থাকেন।  তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশী মুসলিম বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:চাঁদপুর জেলার রাজনীতিবিদ বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:অষ্টম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
মোহাম্মদ ফয়সাল মাহমুদ (জন্ম: ১৬ জানুয়ারি ১৯৮৩; ফয়সাল মাহমুদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়ন খেলেছেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলে থাকেন।  ২০০৭–০৮ মৌসুমে, বাংলাদেশী ক্লাব ব্রাদার্স ইউনিয়নের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। ২০১৬–১৭ মৌসুমে তিনি ঢাকা আবাহনীতে যোগদান করেছেন। ঢাকা আবাহনীতে মাত্র ১ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ১৬ ম্যাচে ১টি গোল করেছেন। পরবর্তীকালে, তিনি শেখ জামাল এবং ব্রাদার্স ইউনিয়নের হয়ে খেলেছেন।  ২০০৩ সালে, ফয়সাল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি সর্বমোট ৯ ম্যাচে অংশগ্রহণ করেছেন। ফয়সাল এপর্যন্ত ২টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন।  প্রারম্ভিক জীবন মোহাম্মদ ফয়সাল মাহমুদ ১৯৮৩ সালের ১৬ই জানুয়ারি তারিখে বাংলাদেশে জন্মগ্রহণ করেছেন।  আন্তর্জাতিক ফুটবল ২০০৩ সালের ৩০শে মার্চ তারিখে, মাত্র ২০ বছর ২ মাস ১৫ দিন বয়সে, ফয়সাল হংকংয়ের বিরুদ্ধে ২০০৪ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৬৭তম মিনিটে রক্ষণভাগের খেলোয়াড় মুস্তফা আনোয়ার পারভেজের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–২ গোলে ড্র হয়েছিল। বাংলাদেশের হয়ে অভিষেকের বছরে ফয়সাল মাত্র ১ ম্যাচে অংশগ্রহণ করেছেন।  পরিসংখ্যান আন্তর্জাতিক  দল  সাল  ম্যাচ  গোল বাংলাদেশ  ২০০৩  ১  ০ ২০০৫  ১  ০ ২০০৬  ১  ০ ২০০৭  ১  ০ ২০১৫  ১  ০ ২০১৬  ১  ০ ২০১৮  ৩  ০ সর্বমোট  ৯  ০  তথ্যসূত্র  বহিঃসংযোগ          বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:ব্রাদার্স ইউনিয়নের ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:শেখ জামাল ধানমন্ডি ক্লাবের ফুটবলার বিষয়শ্রেণী:২০০২ এশিয়ান গেমসের ফুটবলার বিষয়শ্রেণী:২০০৬ এশিয়ান গেমসের ফুটবলার বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:খুলনা জেলার ব্যক্তি বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:শেখ রাসেল ক্রীড়া চক্রের ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:বাংলাদেশী ফুটবল ম্যানেজার বিষয়শ্রেণী:এশিয়ান গেমসে বাংলাদেশের ফুটবলার
নজরুলতীর্থ হল একটি সাংস্কৃতিক ও শিক্ষা কেন্দ্র। এটি নিউ টাউন, কলকাতার ডিএলএফ অঞ্চলে অবস্থিত। এই কেন্দ্রটি বিদ্রোহী কবি কাজী নজরুল ইসলামের নামে উৎসর্গিত। ২৪ মে ২০১৪ তে পশ্চিমবঙ্গের মাননীয় মুখ্যমন্ত্রী কাজী নজরুল ইসলামের ১১৫তম জন্মবার্ষিকী উপলক্ষে এই কেন্দ্রটির উদ্ভোধন করেন।  তথ্যসূত্র  বিষয়শ্রেণী:কলকাতার দর্শনীয় স্থান বিষয়শ্রেণী:সাংস্কৃতিক কেন্দ্র বিষয়শ্রেণী:নিউ টাউন, কলকাতা বিষয়শ্রেণী:ভারতের অনুষ্ঠানস্থল বিষয়শ্রেণী:কাজী নজরুল ইসলামের নামাঙ্কিত স্মারক
লারা স্ক্যান্ডার () হলেন একজন মিশরীয় সঙ্গীতশিল্পী এবং গীতিকার যিনি ২০০৯ সালে প্যান আরব প্রতিভা প্রদর্শনী, স্টার একাডেমির ফাইনালে জয়লাভ করে খ্যাতি অর্জন করেছিলেন।    প্রারম্ভিক জীবন  স্ক্যান্ডার ১৮ ডিসেম্বর ১৯৯০-এ ক্যালিফোর্নিয়ার সান্তা মনিকাতে একজন মিশরীয়-ইতালীয় বাবা এবং একজন লেবানিজ মায়ের কাছে জন্মগ্রহণ করেন এবং তিনি একজন খ্রিস্টান। لارا اسكندر: أنا مسيحية ولكن شهر رمضان يمثلن তার জন্মের পরপরই তার পরিবার মিশরের কায়রোতে ফিরে আসে। স্ক্যান্ডার একটি সঙ্গীত-প্রেমী পরিবারে বেড়ে ওঠেন যেখানে তার বাবা এবং দাদা উভয়ই শখ হিসেবে গান গাইতেন। তিনি এবং তার বোন তামারাকে সবসময় স্কুলের নাটক এবং বাদ্যযন্ত্রের পাশাপাশি স্কুলের বাইরের কার্যকলাপে অভিনয় করতে উত্সাহিত করা হয়েছিল।  স্ক্যান্ডারের বাবা-মা তাকে ৪ বছর বয়সে ব্যালে ক্লাসে ভর্তি করান, যেখানে তিনি ১৫ বছর বয়স পর্যন্ত অধ্যয়ন চালিয়ে যান। ৬ বছর বয়সে, তিনি বাচ্চাদের পোশাকের মার্কার পাশাপাশি টিভি এবং প্রিন্ট বিজ্ঞাপনগুলির জন্য ক্যাটওয়াক মডেলিং শুরু করেন। তিনি স্টার একাডেমিতে ভর্তি হওয়ার ঠিক আগে ১৭ বছর বয়স পর্যন্ত মডেলিং চালিয়ে যান।   কর্মজীবন  হাই স্কুল থেকে স্নাতক হওয়ার পর, স্ক্যান্ডার স্টার একাডেমির জন্য অডিশন দেন, যা লেবাননে অবস্থিত একটি প্যান-আরব প্রতিভা অনুষ্ঠান যা সমগ্র আরব বিশ্বের তরুণ প্রতিভাদের একত্রিত করে এবং "স্টার" শিরোনামের জন্য প্রতিযোগিতা করতে হয়। ফেব্রুয়ারী ২০০৯-এ শুরু হওয়া অনুষ্ঠানের ষষ্ঠ মৌসুমে তার দেশের প্রতিনিধিত্ব করার জন্য নির্বাচিত তিনজন মিশরীয়দের মধ্যে তিনি ছিলেন একজন। স্ক্যান্ডার তার দুর্বল আরবি (তার প্রথম ভাষা ইংরেজি এবং দ্বিতীয় ফরাসি) পাশাপাশি তার পশ্চিমীকৃত চিত্রের কারণে ব্যাপক সমালোচনার সম্মুখীন হতে হয়। অনুষ্ঠানের চার মাস জুড়ে, তিনি বিভিন্ন ভাষায় (ইংরেজি, ফরাসি, স্প্যানিশ এবং ইতালীয়) গান গেয়েছিলেন। তিনি ছিলেন প্রতিযোগিতায় থাকা শেষ মিশরীয় এবং সেমিফাইনালে পৌঁছেছিলেন।  তিনি ৩ ফেব্রুয়ারী, ২০১০-এ তার প্রথম একক "মিশন ইজ ইউ" প্রকাশ করেন, যার জন্য তিনি সফল হওয়ার স্পষ্ট সম্ভাবনা নিয়ে উদীয়মান শিল্পীদের দেওয়া উত্সাহ পুরস্কার মেমা (মধ্যপ্রাচ্যের সঙ্গীত পুরস্কার) জিতেছিলেন।   ২০১১ সালে, ঘোষণা করা হয়েছিল যে স্ক্যান্ডারকে হার্বাল এসেন্স আরাবিয়ার মুখপাত্র হিসেবে বেছে নেওয়া হয়েছে।   ২০১২ সালে, স্ক্যান্ডার তার প্রথম স্টুডিও অ্যালবাম অ্যাবাউট এ গার্ল প্রকাশ করেন, যাতে তার লেখা তিনটি গান, একটি আরবি, টোটো কাটুগ্নোর "ল'ইতালিয়ানো" এর একটি নৃত্য কভার এবং ছয়টি অন্যান্য গান অন্তর্ভুক্ত ছিল। তার একক "তালু ঘান্নু মায়া" (টোটো কাটুগ্নোর কভার) এর সাফল্য একটি বৃহত্তর আরবি-ভাষী শ্রোতা অর্জন করেছে এবং আরব বিশ্বে আরও পরিচিতি লাভের পাশাপাশি অন্যান্য সঙ্গীত পুরস্কার এবং মনোনয়ন পেতে সাহায্য করেছে।  বর্তমানে স্ক্যান্ডার তার নতুন অ্যালবামের কাজ করছেন। তিনি এপ্রিল ২০১৭ সালে "খালাস খালাস" নামে তার প্রথম লেবানীয় একক এবং এর ভিডিও ক্লিপ মে ২০১৭ সালে প্রকাশ করেন।  তথ্যসূত্র   বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় গায়িকা বিষয়শ্রেণী:লেবানীয় বংশোদ্ভূত মার্কিন ব্যক্তি বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:মিশরীয় খ্রিস্টান বিষয়শ্রেণী:মিশরে মার্কিন অভিবাসী বিষয়শ্রেণী:স্টার একাডেমির অংশগ্রহণকারী বিষয়শ্রেণী:মিশরীয় বংশোদ্ভূত মার্কিন ব্যক্তি বিষয়শ্রেণী:কায়রোর সঙ্গীতশিল্পী বিষয়শ্রেণী:পপ গায়িকা বিষয়শ্রেণী:২১শ শতাব্দীর মিশরীয় গায়িকা বিষয়শ্রেণী:অপর্যালোচিত অনুবাদসহ পাতা বিষয়শ্রেণী:মার্কিন খ্রিস্টান
বরুড়া হাজী নোয়াব আলী পাইলট উচ্চ বিদ্যালয় বাংলাদেশর কুমিল্লা জেলার বরুড়া উপজেলায় অবস্থিত একটি বেসরকারি উচ্চ বিদ্যালয়। এটি ১৯৬৮ সালে প্রতিষ্ঠিত হয়।  ফলাফল জেএসসি  ২০১০-২০১৯ সাল পর্যন্ত বরুড়া হাজী নোয়াব আলী পাইলট উচ্চ বিদ্যালয়ের জেএসসির ফলাফল নিম্নরূপ: + সাল মোট পরীক্ষার্থী পাসের সংখ্যা পাসের হার জিপিএ-৫ শিক্ষা বোর্ডে অবস্থান২০১০২১৩২১০৯৮.৫৯%০২৫২০১১২২১২১৯৯৯.১০%২৩৩১২০১২২২২২২২১০০%৫৩১৫২০১৩২৫৩২৫৩১০০%১৪১১৬২০১৪২৬৭২৬৭১০০%১০৩২৬২০১৫৩০৭৩০৬৯৯.৬৭%১২২২৫২০১৬২৮০২৮০১০০%১০৫২৫২০১৭৩৬২২৮৯৭৯.৮৩%৪৫২৩১২০১৮৩৭৮৩৭৩৯৮.৬৮%৪১১৭২০১৯৪২৫৪২৫১০০%৫৪১৬  এসএসসি  ২০১১-২০২৪ সাল পর্যন্ত বরুড়া হাজী নোয়াব আলী পাইলট উচ্চ বিদ্যালয়ের এসএসসির ফলাফল নিম্নরূপ: + সাল মোট পরীক্ষার্থী পাসের সংখ্যা পাসের হার জিপিএ-৫ শিক্ষা বোর্ডে অবস্থান২০১১১২৪১২৩৯৯.১৯%৩৪২৪২০১২১৪৬১৩৯৯৫.২১%২১৪৯২০১৩১৫৯১৫৯১০০%৩৫৩১২০১৪২১৪১৮৯৮৮.৩২%৪১১০১২০১৫২২১২১৪৯৬.৮৩%৭৩২৪২০১৬২২৮১৯৬৮৫.৯৬%১৬২৩০২০১৭২৫৩২৩৪৯২.৪৯%১১৪০২০১৮২৩৬২৩৩৯৮.৭৩%৪৩৩০২০১৯২৮৮২৮৭৯৯.৬৫%৩৭৩৫২০২০২৫২২৫২১০০%৬৩২৭২০২১৩৪০৩৪০১০০%১১৮২০২০২২৩৮৫৩৮৪৯৯.৭৪%১৪৮২৬২০২৩৩৪৩২৬২৭৬.৩৮%২৬৫৫৩২০২৪৪১৮৩৩৬৮০.৩৮%৩৫৩৫৮  আরও দেখুন   বাংলাদেশের স্কুলের তালিকা তথ্যসূত্র   বহিঃসংযোগ  বিষয়শ্রেণী:কুমিল্লা জেলার বিদ্যালয় বিষয়শ্রেণী:১৯৬৮-এ প্রতিষ্ঠিত শিক্ষাপ্রতিষ্ঠান
বসুন্ধরা কিংস এরিনা হলো বসুন্ধরা স্পোর্টস কমপ্লেক্সের একটি ফুটবল স্টেডিয়াম, যেখানে বসুন্ধরা কিংস এবং শেখ রাসেল তাদের হোম ম্যাচ আয়োজন করে থাকে। এই স্টেডিয়ামে ১৪,০০০ জন দর্শক খেলা উপভোগ করতে পারে।   ইতিহাস  ২০১৯ সালের জুন মাসে বসুন্ধরা স্পোর্টস কমপ্লেক্সের অংশ হিসেবে প্রাথমিকভাবে কিংস অ্যারেনার নির্মাণ শুরু হয়। প্রথমত এটি অনুশীলন মাঠ হিসেবে প্রস্তুত করার পরিকল্পনা থাকলে পরবর্তিতে পূর্নাঙ্গ স্টেডিয়াম নির্মাণ শুরু হয়। ২০২২ সালে ৭০ শতাংশ নির্মাণ সম্পন্ন অবস্থায় স্টেডিয়ামের উদ্বোধন ঘটে। প্রথম ম্যাচ, বসুন্ধরা কিংস এবং বাংলাদেশ পুলিশ এফসি-এর মধ্যে ১৭ ফেব্রুয়ারি অনুষ্ঠিত একটি বিপিএল ম্যাচ, রবসন আজেভেদো দা সিলভা দ্বারা করা স্টেডিয়ামে প্রথমবারের মতো গোলে কিংস ৩–০ ব্যবধানে জিতেছিল।  ২০২৪ সালের ৩রা ফেব্রুয়ারি তারিখে, মিনহাজুল আবেদিন বাল্লুর একমাত্র গোলটি করেন এবং ২০২৩–২৪ বিপিএলে মোহামেডান এসসি বসুন্ধরা কিংসকে ১–০ গোলে পরাজিত করে, যা তাদের ঘরের মাঠে কিংসকে পরাজিত করা প্রথম ক্লাব হিসাবে চিহ্নিত করে এবং ৩১ ম্যাচে অপরাজিত থাকার দৌড় শেষ করেন।  সমর্থক   মাঠের পরিবেশে আঘাত হানা প্রথম সমর্থক গোষ্ঠী বা আল্ট্রাস হল বসুন্ধরা কিংস আল্ট্রাস।  আন্তর্জাতিক  ম্যাচ পুরুষ ২০২৩ সালের ৭ই সেপ্টেম্বর বাংলাদেশ ও আফগানিস্তানের মধ্যে দিয়ে এই ভেন্যুতে প্রথম আন্তর্জাতিক ম্যাচ অনুষ্ঠিত হয়েছিল।https://www.thedailystar.net/sports/football/news/kings-arena-host-bangladesh-afghanistan-matches-3397826  তারিখহোম ফলাফলবহিরাগত টুর্নামেন্টদর্শক ০–০ আন্তর্জাতিক প্রীতি খেলা৭ সেপ্টেম্বর ২০২৩ ১–১ আন্তর্জাতিক প্রীতি খেলা১৭ অক্টোবর ২০২৩ ২–১ ৬,৭৮৯২১ নভেম্বর ২০২৩ ১–১ ২০২৬ ফিফা বিশ্বকাপ যোগ্যতা – এএফসি দ্বিতীয় রাউন্ড৬,২৯৭২৬ মার্চ ২০২৪ ০–১ ২০২৬ ফিফা বিশ্বকাপ যোগ্যতা – এএফসি দ্বিতীয় রাউন্ড৫,১৯৫২৬ মার্চ ২০২৪ ০–২ ২০২৬ ফিফা বিশ্বকাপ যোগ্যতা – এএফসি দ্বিতীয় রাউন্ড৫,২২৭১৩ নভেম্বর ২০২৪ ০–১ আন্তর্জাতিক প্রীতি খেলা১৬ নভেম্বর ২০২৪ ২–১ আন্তর্জাতিক প্রীতি খেলা  মহিলা ২০২৪ সালের ৩১শে মে বাংলাদেশ ও চীনা তাইপেইর মধ্যে দিয়ে এই ভেন্যুতে প্রথম মহিলা আন্তর্জাতিক ম্যাচ অনুষ্ঠিত হয়েছিল।  তারিখহোম ফলাফলবহিরাগত টুর্নামেন্টদর্শক৩১ মে ২০২৪ ০–৪ প্রীতি খেলা৩ জুন ২০২৪ ০–১ প্রীতি খেলা  আরো দেখুন বাংলাদেশের ফুটবল স্টেডিয়ামের তালিকা  তথ্যসূত্র  বিষয়শ্রেণী:বাংলাদেশের ফুটবল মাঠ বিষয়শ্রেণী:২০২২-এ বাংলাদেশে প্রতিষ্ঠিত বিষয়শ্রেণী:২০২২-এ সম্পন্ন ক্রীড়া মাঠ বিষয়শ্রেণী:ঢাকার ক্রীড়া অনুষ্ঠানস্থল
এশিয়া সাঁতার ফেডারেশন (এএএসএফ) হল এশিয়া মহাদেশের সাঁতার প্রতিযোগিতা নিয়ন্ত্রণকারী ও আয়োজনকারী আন্তর্জাতিক সংস্থা, যা আন্তর্জাতিক সাঁতার নিয়ন্ত্রক সংস্থা ফিনা ও এশিয়া অলিম্পিক কাউন্সিলের সদস্য।  এশিয়া সাঁতার ফেডারেশন ১৯৭৮ সালে থাইল্যান্ডের রাজধানী ব্যাংককে প্রতিষ্ঠিত হয়, এবং বর্তমানে এর সদরদপ্তর ওমানের মাস্কাটে অবস্থিত। এএএসএফের বর্তমান সভাপতি কুয়েতের শেখ খালিদ মুহাম্মদ আল বদর আল সাবাহ্ তিনি ২০০৯ সালের আগস্টে নির্বাচিত হয়েছিলেন।   সদস্য    Asian FINA Members (43)FINA's listing of National Federations . Retrieved 2008-10-18.                                                                      (Taiwan)                        Note:  is affiliated to the European Swimming League, LEN.   প্রতিযোগিতা   এশিয়ান সুইমিং চ্যাম্পিয়নশিপ  এশিয়ান এজ গ্রুপ চ্যাম্পিয়নশিপ  এশিয়ান ডাইভিং কাপ  এশিয়ান ওয়াটার পোলো কাপ  এশিয়ান ওয়াটার পোলো ক্লাব চ্যাম্পিয়নশিপ  এশিয়ান ওয়াটার পোলো চ্যাম্পিয়নশিপ  এশিয়ান জুনিয়র ওয়াটার পোলো চ্যাম্পিয়নশিপ  এশিয়ান ওপেন ওয়াটার চ্যাম্পিয়নশিপ  এশিয়ান স্কুল চ্যাম্পিয়নশিপ   তথ্যসূত্র    বহিঃসংযোগ   বিষয়শ্রেণী:এশিয়ায় ক্রীড়া পরিচালনা পরিষদ বিষয়শ্রেণী:ফিনার জাতীয় সদস্য বিষয়শ্রেণী:সাঁতার সংগঠন
thumb|ইলিশ মাছের ডিম বাঙালি রন্ধনশৈলীতে গুরুত্বপূর্ণ স্থান দখল করে আছে মাছের ডিম হচ্ছে মাছ ও মাছজাতীয় কিছু সামুদ্রিক প্রাণীর গর্ভাশয় থেকে সংগৃহীয় পূর্ণ বিকশিত ডিম। ইংরেজিতে মাছের ডিমকে Roe বলে। চিংড়ি,  স্ক্যালপ ইত্যাদির ডিমকেও রোই বলে। মাছের ডিম দিয়ে বিশ্বের বিভিন্ন রন্ধনশৈলীতে নানা ধরনের খাবার তৈরি করা হয়। সমুদ্রজাত মাছের ডিম।যেমন লাম্পসাকার, হেক এবং স্যালমনের ডিম থেকে উৎকৃষ্ট পরিমাণে ওমেগা ৩ ফ্যাটি এসিড পাওয়া যায়।Roe of Marine Animals Is Best Natural Source of Omega-3 Science Daily, 11 December 2009. মাছের ডিম থেকে ক্যাভিয়ার প্রস্তুত করা হয়।  বিভিন্ন দেশে মাছের ডিম বাংলাদেশ থাম্ব|রুই মাছের ডিম দিয়ে উচ্ছে ভাজি বাংলাদেশে মাছের ডিমের মধ্যে ইলিশ মাছের ডিমের চাহিদা সব থেকে বেশি। পদ্মার তীরবর্তী মাওয়া ঘাটে ইলিশ মাছের ডিম ভেজে বিক্রি করা হয়। বাংলাদেশে মাছের ডিম আস্ত ভেজে কিংবা অন্যান্য উপকরণের সংগে ভেঙে রান্না করা হয়। ভোজনরসিক বাঙালিরা উচ্ছে দিয়ে রুইজাতীয় মাছের ডিমের ভাজি খেতে খুব পছন্দ করে।  চীন চীনের অনেক রাজ্যে কাঁকড়ার ডিম খুব জনপ্রিয়। ক্রাব রোই টোফু জাতীয় খাবারের শীর্ষে কাঁকড়ার ডিম দিয়ে পরিবেশন করা হয়। ইয়েৎসি নদীর নিম্নপ্রবাহ অঞ্চলে চিংড়ির ডিম জনপ্রিয়।  ভারত ভারতের পূর্বাঞ্চলের উপজাতি প্রধান এলাকায় মাছের ডিম খুবই জনপ্রিয়। এখানকার অনেক স্থানে উন্মুক্ত আগুনে মাছের ডিম পুড়িয়ে খাওয়া হয়। পটল এর মধ্যে মাছের ডিম ভরে রান্না করা পটলের দোলমা খুবই জনপ্রিয়।  পাকিস্তান সিন্ধু নদ তীরবর্তী সকল এলাকা এবং বিশেষ করে দক্ষিণ পাকিস্তান সিন্ধে পাল্লা মাছের ডিম খুবই জনপ্রিয়। লাল মরিচ বাটা মাখিয়ে মাছের ডিম ভেজে এবং ঘন ঝোলের তরকারি রেঁধে খাওয়া হয়।  তথ্যসূত্র   বিষয়শ্রেণী:ডিম (খাদ্য) বিষয়শ্রেণী:মাছের ডিম বিষয়শ্রেণী:মৎস্যজাত পণ্য
"বিলিভিং উইমেন" ইন ইসলাম: আনরিডিং প্যাট্রিয়ারচাল ইন্টারপ্রেটেশনস অফ দ্য কুরআন হলো আসমা বার্লাসের ২০০২ সালের একটি বই, যা টেক্সাস ইউনিভার্সিটি প্রেস দ্বারা প্রকাশিত। বার্লাসের মতে, কুরআন পিতৃতন্ত্রকতা সমর্থন করে না এবং আধুনিক দিনের মুসলমানরা পাঠ্যটির সঠিক ব্যাখ্যা করেনি। তিনি যুক্তি দেখান যে কুরআন সমান স্বামী এবং বৈবাহিক অধিকার সমর্থন করে এবং লিঙ্গ এবং লিঙ্গের মধ্যে পার্থক্য করে না। বার্লাস হাদিস, শরীয়াহ এবং সুন্নাহর প্রতি কুরআনের ভুল ব্যাখ্যাকে দায়ী করে।ক্র্যাফট। বার্লাস বলেছিলেন যে পুরুষরা বেশিরভাগই শরিয়াহ তৈরি করেছিলেন।সর্দার, পি.৫১   পটভূমি  ২০০২ সালের হিসাবে, বার্লাস ইথাকা কলেজের রাজনীতি বিভাগের প্রধান এবং কলেজের সেন্টার ফর দ্য স্টাডি অফ কালচার, রেস এন্ড এথনিসিটির অন্তর্বর্তী পরিচালক ছিলেন। তিনি একজন মুসলিম এবং বিশ্বাস করেন কোরআন ঐশ্বরিক উৎপত্তি।স্যান্ডস, পি.৬৩৫   বিষয়বস্তু  নিউ ইয়র্ক বিশ্ববিদ্যালয়ের মধ্যপ্রাচ্য গবেষণা বিভাগের ক্রিস্টিন জহরা স্যান্ডস বইটিকে এক্সিজেসিসের চিরন্তন অধ্যয়ন না করে কুরআনিক এক্সিজেসিস বলে বর্ণনা করেছেন। বার্লাস হাদিসের প্রচলিত ব্যবহারের সমালোচনা করেন (মুহাম্মদের বাণী, কুরআনে নয়) এবং তাফসীর (কুরআনের ব্যাখ্যা), গ্রন্থসমূহ যা তিনি দেখেছেন সমসাময়িক ইসলামের ভ্রান্ত রীতিনীতি ও বিশ্বাসের জন্য গুরুত্বপূর্ণ, প্রথম খণ্ডে; এই লেখাগুলো প্রায়ই ইসলামে কুরআনের সাথে ব্যবহার করা হয়। তিনি ইতজিহাদ (অবহিত স্বাধীন চিন্তাধারা) ব্যবহার করার পরামর্শ দেন। লেখক কোরানের কিছু ইংরেজী অনুবাদের সমালোচনা করেছেন এবং তিনি যুক্তি দিয়েছিলেন যে দলিলটি যে কোনও ভাষায় অনুসন্ধান করা যেতে পারে।স্যান্ডস, পি.৬৩৬  কুরআন ও তাফসীরের সম্পর্কিত অংশগুলির জন্য ব্যবহৃত প্রধান রেফারেন্সগুলি হলো মাধ্যমিক উৎস এবং ইংরেজি অনুবাদ।  স্যান্ডস "বিশ্বাসী মহিলাদের" বর্ণনা করেছেন "বিশেষ করে ফজলুর রহমান মালিক এবং ফরিদ এস্যাকের কাজের উপর ভিত্তি করে"।   অভ্যর্থনা  স্যান্ডস যুক্তি দিয়েছিলেন যে বইটি "সমসাময়িক মুসলিম চিন্তাধারার একটি আকর্ষণীয় অবদান যা স্নাতক এবং স্নাতক কোর্সের বিস্তৃত শিক্ষায় সহায়ক হবে।" স্যান্ডস বলেছিলেন যে বইটির ইসলামী এবং নারীবাদী পরিভাষার ব্যবহারের কারণে, এটি প্রাথমিকভাবে ক্লাসে "নির্বাচনী" সর্বোত্তমভাবে ব্যবহার করা হবে। স্যান্ডস যুক্তি দিয়েছিলেন যে বইটি "আরবি ব্যাখ্যামূলক প্রথার সাথে আরও সম্পূর্ণরূপে যুক্ত হওয়া উচিত" এবং বইটি যদি মূল আরবিকে সঠিকভাবে প্রতিফলিত করে তবে অনুবাদটির সমালোচনা করা উচিত নয়।   তথ্যসূত্র    বহিঃসংযোগ   "বিলিভিং উইমেন" ইন ইসলাম: আনরিডিং প্যাট্রিয়ারচাল ইন্টারপ্রেটেশনস অফ দ্য কুরআন  বিষয়শ্রেণী:ইসলাম ও সমাজ সম্পর্কে বই বিষয়শ্রেণী:ইসলামি নারীবাদ